als_Latn dik_Latn sag_Latn
Një krim i rëndë në ditë feste ka tronditur qytetin e Kurbinit ditën e djeshme. Burime zyrtare nga Policia e Kurbinit kanë bërë me dije se ngjarja e rëndë ka ndodhur në fshatin Gërnac të Kurbinit, ku 50-vjeçari Deli Alkurtaj ka qëlluar për vdekje mbi 20-vjeçarin Admir Hasnezirajn. Mësohet se kjo ngjarje e rëndë ka pasur si zanafillë një konflikt mes dy personave një konflikt të hershëm pronësie, çka është përfunduar me një viktimë ditën e djeshme. Burime nga policia e Kurbinit bëjnë me dije se ngjarja ka ndodhur në fshatin Gërnac pas një konflikti për pronën. Menjëherë pas kësaj ngjarje në vendngjarje kanë shkuar forca të shumta policie të cilët mësohet se janë vënë edhe në ndjekje të autorit të krimit, pasi ai është larguar në drejtim të paditur. Sipas policisë, krimi dyshohet se është kryer pas një konflikti të fortë mes dy personave të përfshirë ku njëri mbeti viktime, ku si bazë dyshohet se kishte motive pronësie. Policia e Kurbinit ka bërë me dije se vijojnë hetimet për kapjen e autorit.
Ngjarja
Policia e Kurbinit ka bërë me dije se ngjarja e rëndë ku mbeti viktimë një i ri është shënuar gjatë pasdites së djeshme, ku mbeti i vdekur një 20-vjeçar. Mësohet se i riu Admir Hasneziraj, 20 vjeç dhe autori Deli Alkurtaj, rreth orës 15:00 të pasdites janë përfshirë në një debat të ashpër me njëri-tjetrin, ku sipas policisë ka pasur motive pronësie. Mësohet se e gjithë skema e debatit dhe e krimit ka ndodhur në oborrin e banesës së 20-vjeçarit. Ndërkohë, dëshmitarët që kanë qenë të pranishëm momentin kur ndodhi krimi, kanë shpjeguar se gjithçka ka ndodhur për shkak se lopa që ruante viktima kishte hyrë në pronën e autorit të dyshuar të ngjarjes. Sipas të dhënave në vendin e ngjarjes mësohet se fillimisht 50-vjeçari kishte debatuar shpor me viktimën dhe më pas kishte shkuar në banesën ku ai jetonte, ka marrë automatikun dhe ka shkuar duke qëlluar mbi të riun duke e lënë të vdekur. Sipas deklarimeve nga vendi i ngjarjes mësohet se 50-vjeçari i ka bërtitur fillimisht të riut se përse i ka hyrë lopa në tokën e tij. Po ashtu, mësohet se më herët që të ndodhte kjo ngjarje e rëndë, autori i dyshuar mësohet se kishte bërë fjalë edhe me babain e viktimës. Dy palët mësohet se janë sharë e fyer me fjalë të rënda me njëri-tjetrin, e më pas Alkurti ka qëlluar për vdekje mbi të riut me armë zjarri tip automatik. Policia ka shkuar menjëherë në vendin e ngjarjes ku ka kryer edhe veprimet e para proceduriale dhe hetimore për zbardhjen e plotë të shkaqeve të vrasjes, ndërsa në pyetje nga policia janë marrë edhe disa banorë të zonës që ndodheshin aty momentin e krimit. Paraprakisht dyshohet se krimi ka ndodhur për motive pronësie, ndërsa Policia e Kurbinit bën me dije se është vënë në ndjekje të autorit që qëlloi mbi 20-vjeçarin. Ndërkohë, kjo nuk është e vetme ngjarje me motive të tilla, pasi disa ditë më parë në Kurbin një tjetër vrasje ka ndodhur pasi delet kishin hyrë në tokën e autorit. Pasi dy palët janë konfliktuar me njëri-tjetrin, autori i krimit ka shkuar në banesën e tij, ka marrë armën dhe ka qëlluar për vdekje personin që ruante delet në kufi me tokën e tij. Xhentila GJOSHI
Sunday, March 15, 2015 - 08:05
als_Latn als_Latn als_Latn eng_Latn